text: Vejret lagde en dæmper på nytårsløjerne
  01 januar 2013 kl. 07.09
  Det fugtige og blæsende vejr lagde en dæmper på nytårsløjerne i Syd- og Sønderjylland, lyder meldingen fra politiet.
  I Sydøstjylland er en enkelt person anholdt efter et større slagsmål i Kolding, og en 19-årig mand er kommet til skade efter en fyrværkeriulykke.
  - Ellers har det været en almindelig travl nytårsnat med en masser palaver i nattelivet, brande i avis- og tøjcontainere, men ingen større sager, siger vagtchef Stig Simonsen fra Sydøstjyllands Politi til Ritzau.
  Syd- og Sønderjyllands Politi har anholdt 12 personer i løbet af natten efter gadeuorden og slagsmål.
  